[Foto’s] Padtoets: Dié Clio wil aan die kraag gegryp wordDie Renault Clio GT-Line (Foto: Renault) Die Clio GT-Line het my aanvanklik verwar. Ek besit self ’n Renault. Ek hou van die spesifikasievlak waarmee die motors te koop is. Al wat my teleurgestel het van die oorspronklike Clio 4 was die lig in die broek 900 cc met sy 66 kW. Kyk, 66 kW is nie pateties nie – maar die Clio se onderstel smeek vir meer. Gelukkig het Renault die GT-Line in Suid-Afrika bekendgestel. Dit bied darem 88 kW en 205 Nm. Dit is darem baie beter as sy kleinboet se 140 Nm. Dit verander dadelik die Clio se karakter. Dít is mos hoe ’n Clio moet ry -– as ’n mens nie die vuurvretende Clio RS kan bekostig nie. Die eksterieur is tipies Clio met mooier 17”-wiele en ’n paar visuele opkikkerings soos die chroom uitlaatpyp. Die GT-Line het lekker sitplekke wat ’n mens styf om die lyf vashou. Die sitplekke en die aluminium’n rathefboom gee vir mens die eerste indrukke dat dié Clio nie sy stadige kleinsus is nie. Die klankstelsel bied navigasie en bluetooth met kontroles agter die stuurwiel. Die Clio was aanvanklik vir my ’n bietjie ongemaklik en dit het my ’n paar dae gevat om my stoel net reg te kry. Ek sukkel toe verder om ’n houvas op die Clio te kry. Een middag, laat om my kinders by sportoefening te kry, gryp ek die Clio en ry hom hard. Skielik maak die Clio heeltemal sin. Die Renault Clio GT-Line (Foto: Renault) Die GT-Line is meer ’n kleinboet vir die RS. Dit is nie ’n rustige, lig-op-brandstof inkopie-wa nie. Gryp dié Clio aan die kraag, pluk hom bietjie rond en hy raak skielik lewendig in jou hande. Sy ritgehalte is effe hard, maar sodra jy haastig raak en die padhouvermoë ontdek, dan pla die harde vering geensins nie. Die stuurwiel is lekker akkuraat en die feit dat daar nie 1 miljoen perde onder die kap skuil nie, maak dat jy nooit geïntimideer voel om die Clio te druk en sien wat hy maak nie. Die ander verrassing is die handratkas. Die meeste motors wat deesdae sportiewe intensies het, kom met slim outomatiese ratkaste. Dit is verfrissend om ’n handrat te ry. Renault het al ’n lang pad gekom in Suid-Afrika. Hulle waarborg is lekker sterk, en daar is ’n diensplan. Daar is ’n paar mededingers in dié klas en almal is fyn geprys. Gaan toetsbestuur hulle almal, jy sal dalk ’n juweeltjie ontdek. Die reeks lyk só: Die reeks word gedek deur ’n 5 jaar/150 000km-waarborg en 3 jaar/45 000km-diensplan. RS-modelle se diensplan is slegs 3 jaar/30 000 km. Die kompetisie lyk só: Daar is nie ’n slegte kar tussen die mededingers nie. Die Corsa se kragsyfers is indrukwekkend en nie baie duurder nie. Een gaan pas soos ’n handskoen – ry hulle almal en kies. Die Renault Clio GT-Line (Foto: Renault) Die Renault Clio GT-Line (Foto: Renault) Die Renault Clio GT-Line (Foto: Renault) Die Renault Clio GT-Line (Foto: Renault) Die Renault Clio GT-Line (Foto: Renault) Die Renault Clio GT-Line (Foto: Renault) Die Renault Clio GT-Line (Foto: Renault) Die Renault Clio GT-Line (Foto: Renault) Die Renault Clio GT-Line (Foto: Renault)